Βουργαρέλι

Το **Βουργαρέλι** είναι οικισμός της Ηπείρου στην Περιφερειακή Ενότητα Άρτας και από το 2010 έδρα του Δήμου Κεντρικών Τζουμέρκων.
## Γενικά στοιχεία
αριστερά|μικρογραφία|174x174px|Βουργαρέλι - η κεντρική οδός.
Το Βουργαρέλι βρίσκεται στους νότιους πρόποδες των Αθαμανικών Ορέων (Τζουμέρκα) σε υψόμετρο 760 μέτρα. Απέχει 58 χλμ. ΒΑ. από την Άρτα, 85 χλμ. Ν._ΝΑ. από τα Γιάννενα και 95 χλμ. ΝΔ. από τα Τρίκαλα. Είναι αμφιθεατρικά κτισμένο ανάμεσα στους λόφους του Προφήτη Ηλία (ανατολικά) και της Ομάλης (δυτικά) οι οποίοι είναι κατάφυτοι από έλατα και πεύκα ενώ η γύρω περιοχή είναι γεμάτη από τρεχούμενα νερά. Στο χωριό υπάρχει κέντρο υγείας, καθώς και όλες οι σχολικές βαθμίδες της πρωτοβάθμιας και δευτεροβάθμιας εκπαίδευσης, όπως νηπιαγωγείο, δημοτικό, γυμνάσιο και λύκειο. 

## Διοικητικά στοιχεία
Αναφέρεται επίσημα, μετά την Επανάσταση του 1821, το 1883 ως *Βουργαρέλιον* στο ΦΕΚ 126Α - 02/04/1883 να ορίζεται έδρα του τότε νεοϊδρυθέντα δήμου Θεοδωρίας. Το 1951 με το ΦΕΚ 81Α - 21/03/1951 μετονομάστηκε σε  *Δροσοπηγή* ενώ το 1980 με το ΦΕΚ 100Α - 30/04/1980 μετονομάστηκε και πάλι σε Βουργαρέλι. Το 1997 σύμφωνα με το ΦΕΚ 244Α - 04/12/1997 (σχέδιο Καποδίστριας) ορίστηκε έδρα του Δήμου Αθαμανίας και το 2010 με το ΦΕΚ 87Α - 07/06/2010 (σχέδιο Καλλικράτης) έδρα του Δήμου Κεντρικών Τζουμέρκων. 

Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Γιαννίτσι, τον Κάμπο, το Κουβέλι, την Ομαλή, το Παλαιοχώρι και τους Σκιαδάδες αποτελούν την Κοινότητα Βουργαρελίου, που ανήκει στη Δημοτική Ενότητα Αθαμανίας του Δήμου Κεντρικών Τζουμέρκων και σύμφωνα με την απογραφή του 2011 έχει πληθυσμό 53 κατοίκους.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

** απογράφεται ως Δροσοπηγή*

## Αξιοθέατα της περιοχής
αριστερά|μικρογραφία|180x180px|H Παναγία Βελλάς ή Κόκκινη Εκκλησιά.
* Τα ερείπια αρχαίας ακρόπολης στην τοποθεσία "Παλαιοχώρι-Τσούκα", τα οποία χρονολογούνται από το 100 π.Χ. Η περιοχή έχει χαρακτηριστεί ως αρχαιολογικός χώρος και ιστορικό διατηρητέο μνημείο (ΥΑ 15794/19-12-1961 - ΦΕΚ 35/Β/2-2-1962).
* Η βυζαντινή «Κόκκινη Εκκλησιά», η οποία βρίσκεται εντός του χωριού και χρονολογείται, περίπου, στο 1280, γνωστή επίσης ως «Παναγία Βελλάς», καθώς αποτελούσε μετόχι της Μονής Βελλάς.  Έχει χαρακτηριστεί ως ιστορικά διατηρητέο μνημείο (ΥΑ 103617/4350/24-12-1957 - ΦΕΚ 12/Β/17-1-1958).
* Η Μονή Αγίου Γεωργίου, η οποία ιδρύθηκε στις αρχές του 18ου αιώνα, σε άριστη κατάσταση και το εσωτερικό του ναού κατάγραφο από τοιχογραφίες του 1714. Εδώ ύψωσαν τη σημαία της επανάστασης του 1821 οι οπλαρχηγοί των Τζουμέρκων και των Ραδοβυζίων.  Έχει χαρακτηριστεί ως ιστορικά διατηρητέο μνημείο (ΥΑ 103617/4350/24-12-1957 - ΦΕΚ 12/Β/17-1-1958).
* Η πλατεία Βουργαρελίου
* Οι πέτρινη βρύσες «Αρχόντω» και «Κρυστάλλω»
* Η εκκλησία του Αγίου Νικολάου, ο οποίος είναι και ο ενοριακός ναός του χωριού. Με την σημερινή της μορφή κτίστηκε στα 1951-52. Στην ίδια θέση υπήρχε η παλιά εκκλησία του χωριού που κάηκε από τους Γερμανούς το 1943.
* Ο παραδοσιακός οικισμός Σελιό
* Η πηγή Λεπτοκαριάς
* Τα «Λουτρά Καπετάνιου» 
* Το πέτρινο γεφύρι στην τοποθεσία "Καμάρα" και τον χείμαρρο Γλούμπαρη, το οποίο χαρακτηριστεί ως ιστορικό διατηρητέο μνημείο (ΥΑ ΥΠΠΟ/ΔΙΛΑΠ/Γ/4913/44721/6-9-2000 - ΦΕΚ 1183/Β/25-9-2000) καθώς και το μονότοξο πέτρινο γεφύρι στον χείμαρρο Κοραή. Μονότοξο που και αυτό έχει χαρακτηριστεί ως ιστορικό διατηρητέο μνημείο (ΥΑ ΥΠΠΟ/ΔΙΛΑΠ/Γ/4992/13-5-1998 - ΦΕΚ 545/Β/3-6-1998). 

## Αθλητισμός
Στην περιοχή βρίσκεται το Δημοτικό Στάδιο Κεντρικών Τζουμέρκων (Βουραρελίου) και οι εγκαταστάσεις του Ιππικού Αθλητικού Ομίλου (ΙΑΟΠΑ). Στο χωριό εδρεύει και το αθλητικό σωματείο Α.Ο. Τζουμέρκων.

## Συλλογή φωτογραφιών

Αρχείο:066 Βουργαρέλι ο Αγιος Γεώργιος.jpg|alt=Ο Άγιος Γεώργιος Βουλγαρελίου|Ο Άγιος Γεώργιος Βουλγαρελίου.
Αρχείο:VourgareliEpirus.jpg|alt=Η βρύση Αρχόντω|Η βρύση Αρχόντω.
Αρχείο:Βουργαρέλι124 η Κρυστάλλω.jpg|alt=Η βρύση Κρυστάλλω|Η βρύση Κρυστάλλω.


## Κλίμα

## Εξωτερικοί σύνδεσμοι
* «Το Βουργαρέλι απο ψηλά» από epirustravel.eu. Πλάνα της περιοχής από drone.
* Λουτρά Καπετάνου στο https://www.youtube.com/.
* Βουργαρέλι - Το χωριό που έγινε προσωρινό καταφύγιο των Σουλιωτών και βομβαρδίστηκε στην Κατοχή από την Μηχανή του Χρόνου.
* Βουργαρέλι: Ένα από τα ωραιότερα ορεινά χωριά των Τζουμέρκων από τον ιστότοπο https://www.travel.gr/.

## Παραπομπές


Κατηγορία:Χωριά της περιφερειακής ενότητας Άρτας
Κατηγορία:Δήμος Κεντρικών Τζουμέρκων